Lulusan saking "Katholieke Economische Hogeschool" ing Tilburg, Walanda, punika ijrah dhateng Jakarta kanggé nyambut damel wiraswasta. Salajengipun Frans Séda aktif ing pulitik minangka Ketua Umum DPP Parté Katulik ngantos dados anggota MPRS lan DPR-GR. Wonten ing pamaréntahan, Frans Séda naté njabat dados Mantri Perkebunan wonten ing Kabinèt Kerja IV (1963-1964), Mantri Kauangan Kabinèt Ampera I lan II (1966-1968), sarta Mantri Perhubungan lan Pariwisata Kabinèt Pembangunan I (1968-1973).